**Ministru kabineta noteikumu projekta “Grozījumi Ministru kabineta 2015. gada 29. septembra noteikumos Nr. 543 “Noteikumi par svešvalodas centralizētā eksāmena vispārējās vidējās izglītības programmā aizstāšanu ar starptautiskas testēšanas institūcijas pārbaudījumu svešvalodā”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkumu neaizpilda projektiem, kuru anotācijas I sadaļas 2. punkts nepārsniedz divas lapaspuses. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 2015. gada 29. septembra noteikumos Nr. 543 “Noteikumi par svešvalodas centralizētā eksāmena vispārējās vidējās izglītības programmā aizstāšanu ar starptautiskas testēšanas institūcijas pārbaudījumu svešvalodā”” (turpmāk – Projekts) izstrādāts, pamatojoties uz Vispārējās izglītības likuma 4. panta 12.1 punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar 2020. gada 14. maija grozījumiem, kas stājās spēkā 2020.gada 11. jūnijā, Vispārējās izglītības likumā tika izdarīti grozījumi, tai skaitā likuma 4. panta 12.1 punktā pilnvarojot Ministru kabinetu noteikt starptautisko testēšanas institūciju izdotajos dokumentos norādīto pārbaudījumu vērtējumu atbilstību svešvalodas centralizētā eksāmena vērtējumam. Ievērojot minēto, ir sagatavots Projekts, kas paredz starptautisko testēšanas institūciju izdotajos dokumentos norādīto pārbaudījuma vērtējumu noteikt atbilstoši svešvalodas centralizētā eksāmena vispārējās vidējās izglītības programmā (turpmāk – svešvalodas eksāmens) vērtējumam, kas izteikts procentpunktos.  Atbilstoši Ministru kabineta 2015. gada 29. septembra noteikumiem Nr. 543 “Noteikumi par svešvalodas centralizētā eksāmena vispārējās vidējās izglītības programmā aizstāšanu ar starptautiskas testēšanas institūcijas pārbaudījumu svešvalodā” vidusskolas beidzējiem ir tiesības aizstāt svešvalodas eksāmenu ar starptautiskas testēšanas institūcijas pārbaudījumu svešvalodā (turpmāk – starptautiskas institūcijas pārbaudījums), ja citastarp tiek ievēroti šādi nosacījumi: skolēna izvēlētais starptautiskas institūcijas pārbaudījums ir iekļauts noteikumu pielikumā minēto starptautisko institūciju un to piedāvāto eksāmenu sarakstā; skolēna iegūtais vērtējums starptautiskas institūcijas pārbaudījumā nav zemāks par B1 līmeni atbilstoši EKP pamatnostādnēs valodu apguvei noteiktajiem valodas prasmes līmeņiem. Savukārt atbilstoši Ministru kabineta 2018. gada 11. septembra noteikumu Nr. 583“Kritēriji un kārtība, kādā valsts piedalās vispārējās izglītības iestāžu pedagogu darba samaksas finansēšanā vidējās izglītības pakāpē” pielikumam, kurā izskaidrota obligāto svešvalodas eksāmenu rezultātu indeksa aprēķināšana, nepieciešams starptautiskas institūcijas pārbaudījumā iegūto vērtējumu (līmeni) pārvērst atbilstoši svešvalodas eksāmenā iegūtajiem procentpunktiem.  Projekts paredz noteikt, ka starptautiskas institūcijas pārbaudījumā iegūtais C2 līmenis, C1 līmenis, B2 līmenis un B1 līmenis atbilst attiecīgi 100 procentiem, 98 procentiem, 82 procentiem un 55 procentiem svešvalodas eksāmenā iegūtajam vērtējumam. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts izglītības satura centrs un Izglītības un zinātnes ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības un zinātnes ministrija, Valsts izglītības satura centrs, izglītības iestādes, kuras īsteno vispārējās vidējās izglītības programmas vai profesionālās vidējās izglītības programmas, izglītojamie, kuriem jākārto svešvalodas eksāmens un kuri vēlēsies to aizstāt ar starptautiskās institūcijas pārbaudījumu, augstākās izglītības iestādes. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām Projekta tiesiskais regulējums nemaina tiesības un pienākumus. Paredzētais tiesiskais regulējums nemaina pašreiz spēkā esošo administratīvo procedūru, izglītības iestādei nebūs jāveic papildu darbības, kas saistītas ar informācijas sniegšanu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Saistībā ar projektu nepieciešams izdarīt grozījumu Ministru kabineta 2018. gada 11. septembra noteikumos Nr. 583 “Kritēriji un kārtība, kādā valsts piedalās vispārējās izglītības iestāžu pedagogu darba samaksas finansēšanā vidējās izglītības pakāpē”, noteikumu pielikumā (piezīmē) nosakot, ka izglītojamiem, kas kārtojuši starptautiskas institūcijas pārbaudījumu, svešvalodas eksāmens var tikt aizstāts ar starptautiskas institūcijas pārbaudījumu atbilstoši Ministru kabineta 2015. gada 29. septembra noteikumiem Nr. 543 “Noteikumi par svešvalodas centralizētā eksāmena vispārējās vidējās izglītības programmā aizstāšanu ar starptautiskas testēšanas institūcijas pārbaudījumu svešvalodā”. |
| 2. | Atbildīgā institūcija | Izglītības un zinātnes ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji varēs līdzdarboties Projekta izstrādē pēc tā publiskošanas ministrijas tīmekļvietnē [www.izm.gov.lv](http://www.izm.gov.lv) un Ministru kabineta tīmekļvietnē [www.mk.gov.lv](http://www.mk.gov.lv). Minētajās tīmekļvietnēs tiks publicēts paziņojums par līdzdalības iespējām Projekta izstrādes procesā saskaņā ar Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”. |
| 2. | Sabiedrības līdzdalība projekta izstrādē | Paziņojums par sabiedrības līdzdalības iespējām noteikumu projekta izstrādes procesā 2020. gada 22. septembrī ievietots Izglītības un zinātnes ministrijas tīmekļvietnē [www.izm.gov.lv](http://www.izm.gov.lv) un Ministru kabineta tīmekļvietnē <https://mk.gov.lv/>.  Sabiedrības pārstāvji varēs izteikt savu viedokli par noteikumu projektu pēc Projekta ievietošanas ministrijas un Ministru kabineta tīmekļvietnē.  Sabiedrības pārstāvji var izteikt savu viedokli par Projektu rakstveidā pēc tā publiskošanas minētajās tīmekļvietnēs. |
| 3. | Sabiedrības līdzdalības rezultāti | No sabiedrības pārstāvjiem saņemtie iebildumi un priekšlikumi par noteikumu projektu tiks vērtēti pēc noteikumu projekta ievietošanas Izglītības un zinātnes ministrijas tīmekļvietnē. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts izglītības satura centrs, vispārējās vidējās izglītības iestādes, profesionālās izglītības iestādes, augstākās izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks nodrošināta esošo institūciju un cilvēkresursu ietvaros. |
| 3. | Cita informācija | Nav. |

Izglītības un zinātnes ministre I.Šuplinska

Vizē:

Valsts sekretāre L.Lejiņa

Špūle 60001606

kaspars.spule@visc.gov.lv